CELEX: 62012CA0267
Language: lv
Date: 2013-12-12 00:00:00
Title: Lieta C-267/12: Tiesas (piektā palāta) 2013. gada 12. decembra spriedums ( Cour de cassation (Francija) lūgums sniegt prejudiciālu nolēmumu) — Frédéric Hay/Crédit agricole mutuel de Charente-Maritime et des Deux-Sèvres (Direktīva 2000/78/EK — Vienlīdzīga attieksme — Koplīgums, kurā priekšrocības attiecībā uz atalgojumu un darba apstākļiem paredzēts piešķirt tikai darbiniekiem, kuri stājas laulībā — Partneru, kuri noslēdz civiltiesisku solidaritātes paktu, izslēgšana — Diskriminācija seksuālās orientācijas dēļ)

22.2.2014   
            
            
               LV
            
            
               Eiropas Savienības Oficiālais Vēstnesis
            
            
               C 52/12
            
         Tiesas (piektā palāta) 2013. gada 12. decembra spriedums (Cour de cassation (Francija) lūgums sniegt prejudiciālu nolēmumu) — Frédéric Hay/Crédit agricole mutuel de Charente-Maritime et des Deux-Sèvres
   
   (Lieta C-267/12) (1)
   
   (Direktīva 2000/78/EK - Vienlīdzīga attieksme - Koplīgums, kurā priekšrocības attiecībā uz atalgojumu un darba apstākļiem paredzēts piešķirt tikai darbiniekiem, kuri stājas laulībā - Partneru, kuri noslēdz civiltiesisku solidaritātes paktu, izslēgšana - Diskriminācija seksuālās orientācijas dēļ)
   2014/C 52/18
   Tiesvedības valoda — franču
   
      Iesniedzējtiesa
   
   
      Cour de cassation
   
   
      Pamatlietas puses
   
   
      Prasītājs: Frédéric Hay
   
   
      Atbildētājs: Crédit agricole mutuel de Charente-Maritime et des Deux-Sèvres
   
   
      Priekšmets
   
   Lūgums sniegt prejudiciālu nolēmumu — Cour de cassation (Francija) — Padomes 2000. gada 27. novembra Direktīvas 2000/78/EK, ar ko nosaka kopēju sistēmu vienlīdzīgai attieksmei pret nodarbinātību un profesiju (OV L 303, 16. lpp.), 2. panta 2. punkta b) apakšpunkta interpretācija — Valsts mēroga koplīguma, kurā ir paredzētas tiesības saņemt priekšrocības saistībā ar darba samaksu un darba apstākļiem tikai tiem darbiniekiem, kuri noslēdz laulību, un liegtas tiesības saņemt šādas priekšrocības partneriem, kas noslēdz civiltiesisku solidaritātes paktu, pieļaujamība — Diskriminācija seksuālās orientācijas dēļ — Iespēja attaisnot netiešu diskrimināciju ar leģitīmu, nepieciešamu un atbilstošu mērķi
   
      Rezolutīvā daļa:
   
   Padomes 2000. gada 27. novembra Direktīvas 2000/78/EK, ar ko nosaka kopēju sistēmu vienlīdzīgai attieksmei pret nodarbinātību un profesiju, 2. panta 2. punkta a) apakšpunkts jāinterpretē tādējādi, ka tas nepieļauj tādu koplīguma normu kā pamatlietā, saskaņā ar kuru darbinieks, kurš ar tā paša dzimuma personu noslēdz civiltiesisku solidaritātes paktu, ir izslēgts no tiesībām saņemt priekšrocības, tādas kā īpašais atvaļinājums un piemaksa pie algas, kuras tiek piešķirtas darbiniekiem, tiem stājoties laulībā, ja attiecīgās dalībvalsts tiesiskais regulējums neļauj tā paša dzimuma personām stāties laulībā, ciktāl, ņemot vērā šo priekšrocību piešķiršanas mērķi un nosacījumus, viņš atrodas situācijā, kas ir salīdzināma ar tāda darbinieka situāciju, kurš stājas laulībā.
   
      (1)  OV C 250, 18.8.2012.